Това спокойствие и липсата на конкуренция скоро ще бъдат нарушени. До няколко месеца в Бургас трябва да отвори нов кино мултиплекс на индийската фирма Сине Гранд. Откриването на новото кино Сине Гранд в Мол Странд вече няколко пъти беше отлагано, но последната информация от компанията е, че стартът трябва да бъде даден преди март месец. Сине Гранд е от скоро в България и първият им реализиран проект е от преди няколко седмици в София. Въпреки очакванията, че в кината ще бъдат разпространявани индийски продукции, до момента това не се случва. В Сине Гранд София се прожектират същите заглавия както и в останалите кина в страната. Интересно е ценообразуването, което включва вариращи цени на билетите. Друга интересна възможност, която предлагат от киното е специалната луксозна зала, където човек на приемлива цена може да гледа кино в много по-комфортна обстановка.